OORSIG: Bekroonde navorser, nog 5 in SA sterf aan Covid-19 | Netwerk24
Deur Verslagspan 31 Maart 2020 05:45
Volg die jongste verwikkelinge oor die koronavirussiekte (Covid-19) hier.
• 1 353 in SA is reeds met die virus besmet
• 39 500 mense is tot dusver in SA getoets
• Wêreld het meer as 800 000 infeksies
Volg die jongste verwikkelinge rakende die koronavirussiekte (Covid-19) hier.
01 Apr. 11:01:19
01 Apr. 10:47:03
31 Mrt. 22:39:53
31 Mrt. 22:17:31
Die syfers teen Dinsdagaand 22:00
Bevestigde gevalle wêreldwyd: 846 156
Sterfgevalle wêreldwyd: 41 261
“There are decades where nothing happens, and there are weeks where decades happen.” https://t.co/wYBOyHHvY6 pic.twitter.com/7dEa5olrXs
31 Mrt. 22:09:26
As of March 31, there are 1353 cases of #Covid19inSA. The total number of COVID19 related deaths is now 5. #CoronaUpdate #CoronavirusInSA pic.twitter.com/jLdRUzZA6S
31 Mrt. 22:03:27
Burudi het sy eerste twee koronavirus-gevalle
Die eerste twee voorvalle van die koronavirus is in Burundi aangemeld, het die gesondheidsdepartement van dié land in 'n verklaring gesê.
Albei is mans. Die een het onlangs van Rwanda na Burundi teruggekeer en die ander was onlangs in Dubai, berig AlJazeera.
31 Mrt. 21:50:17
Marius Fransman sê hy het Covid-19
Marius Fransman, voormalige voorsitter van die ANC in die Wes-Kaap, het Dinsdagaand op Facebook gesê hy het positief getoets vir die koronavirus.
Fransman sê hy het twee weke gelede uit die buiteland na Suid-Afrika teruggekeer het en dat hy sedertdien nie goed gevoel het nie.
Hy het besef dat hy die gesondheidprotokol moet volg en het verlede Maandag 'n toets vir die koronavirus ondergaan.
Die uitslag van die toets is Dinsdag deurgee. Fransman sê hy is tans in 'n plaaslike hospitaal en doen goed.
31 Mrt. 21:21:40
SA wetenskaplike vermoedelik dood aan Covid-19
Prof. Gita Ramjee, 'n wêreldbekende wetenskaplike en wetenskaplike hoofbeampte van die Aurum-instituut, is vermoedelik aan die Covid-19-virus dood.
Sy was voorheen as wetenskaplike spesialis verbonde aan die Mediese Navorsingsraad en direkteur van die ondersoekende vigs-voorkomingseenheid by die MNR.
Prof. Gavin Churhyard, uitvoerende hoofbeampte van die Aurum-instituut, het Dinsdagaand haar dood in 'n verklaring betreur.
31 Mrt. 20:52:45
'n Mediese sentrum is inderhaas in 'n gimnasium in Champigny-sur-Marne naby Parys opgerig om te help met die toetsing van koronagevalle. Foto: Reuters
31 Mrt. 20:47:02
499 sterf in 24 uur in Frankryk
Altesaam 3 523 mense is al in Frankryk dood weens die koronavirus. Vandag (Dinsdag) is die hoogste sterftesyfer, 499, sedert die uitbreek van die pandemie aangeteken.
Daar is nou altesaam 22 757 mense gehospitaliseer met die Covid-19-virus, waarvan 5 565 in waakeenhede verpleeg word, berig AFP.
Altesaam 38 pasiënte wat in ‘n kritieke toestand in die Franse hoofstad is, is Dinsdag met sneltreine na gebiede buite die stad vervoer waar die druk op hospitale nog nie so kwaai is wees die koronavirus nie, berig Reuters.